VG-børsen: Sagosen-show til 9 poeng
Trønderen totaldominerte starten av den siste kampen i hovedrunden. Sagosen strødde pasninger rundt seg. Det ble ni målgivende før pause. Norges beste spiller spedde på med to scoringer og to skaffede straffekast også. Han sto dermed bak – nesten utrolige – 13 av 16 norske scoringer. I 2. omgang spilte Sagosen mindre, men endte på 12 assist, og var sammen med den notoriske målscoreren, Magnus Jøndal, Norges beste spiller. Østfoldingen endte på åtte mål i kveld og scoret dermed igjen på samtlige forsøk.
(Norge-Ungarn 35 – 26) Han ble tatt med harde midler. Men Sander Sagosen (23) styrte Norge til en ny storseier til VM.